**Jussi Mårten Alarik Rynnäs** (s. 22. toukokuuta 1987 Pori) on suomalainen uransa lopettanut jääkiekkomaalivahti.

Ura
---

### Seuraura

#### Junioriura

Rynnäs on Porin Ässien kasvatti. Hän puki seuran paidan SM-liigassa ensimmäisen kerran kaudella 2005–2006, jolloin Rynnäs toimi yhdeksässä ottelussa luukkuvahtina, mutta pelasi kauden lähinnä Ässien A-nuorissa. Hän puki myös yhteen SM-liigan playoff-otteluun, mikä oikeutti Rynnäksen voittamaan kauden päätteeksi SM-hopeaa. Toukokuussa 2006 hän teki vuoden mittaisen SM-liigasopimuksen Ässien kanssa. Kaudella 2006–2007 Rynnäs puki yhteen SM-liigan runkosarjaotteluun.

Kesällä 2007 Rynnäs ei mahtunut enää Ässien A-nuorten joukkueeseen, joten hän aloitti kautensa III-divisioonajoukkue Kankaanpään Jääkarhuissa. Rynnäs oli jo lopettamassa uraansa varusmiespalveluksen jälkeen, kunnes hänet kutsuttiin kesken kauden 2007–2008 takaisin Ässien A-nuoriin, joille Rynnäs torjui kauden päätteeksi SM-hopeaa. Huhtikuussa 2008 hän teki 1+1-vuotisen jatkosopimuksen Ässien kanssa.

#### Ensimmäiset miesten pelit ja nousu Ässien ykkösmaalivahdiksi

Ässien maalivahtivalmentaja Kari Lehtonen olisi halunnut Rynnäksen Ässien vakituiseen maalivahtikaksikkoon jo kaudeksi 2008–2009, mutta päävalmentaja Alpo Suhonen oli kuitenkin eri mieltä ja Rynnäs pelasi kautensa näin ollen lainalla alemmissa sarjoissa kasvamassa korkoa. Hän aloitti kautensa Mestis-joukkue Vaasan Sportissa paikkaamassa kakkosmaalivahti Mikko Rossin loukkaantumista. Rynnäs pelasi siellä yhden ottelun ja siirtyi marraskuussa tammikuun 2009 puoleen väliin asti kestäneellä sopimuksella Suomi-sarjajoukkue Forssan Palloseuraan. Hän lähti joukkueesta kuitenkin jo vuodenvaiheessa siirryttyään loppukaudeksi sarjatasoa ylemmäs Kiekko-Vantaaseen. Rynnäs nousi joukkueen ykkösmaalivahdiksi. Hän oli runkosarjan lopulla ajoittain pahasti tuuliajollakin, mutta kuului pudotuspeleissä koko Mestiksen parhaimpiin maalivahteihin. Rynnäs puki kauden aikana myös neljään SM-liigaotteluun. Maaliskuussa 2009 Ässät käytti hänen sopimuksessaan olleen option ja teki vuoden mittaisen jatkosopimuksen Rynnäksen kanssa.

Kauteen 2009–2010 Rynnäs lähti Ässien kakkosmaalivahtina Eero Kilpeläiselle. Kilpeläinen suoritti jääkiekon ohella varusmiespalvelustaan ja jakoi Rynnäksen kanssa varsin tasaisesti torjuntavastuuta. Rynnäs teki SM-liigadebyyttinsä kauden neljännessä ottelussa 19. syyskuuta 2009 vieraissa Espoo Bluesia vastaan. Hän torjui Ässien voittomaalikilpailussa 2–3-voittoon päättyneessä ottelussa 31 kertaa. Liigauransa ensimmäisen nollapelin Rynnäs torjui 12. joulukuuta 2009 JYPiä vastaan. Hänet palkittiin ottelun *Ilta-Sanomien* kolmen tähden tähtipelaajana. Rynnäs nousi kauden mittaan Kilpeläisen ohi Ässien ykkösmaalivahdiksi. Hän pelasi tulokaskautensa aikana yhteensä 31 ottelua torjuen niissä kolme nollapeliä. Rynnäksellä oli koko SM-liigan paras torjuntaprosentti (92,9). Hän oli kauden päätteeksi ehdolla SM-liigan parhaalle tulokkaalle myönnettävän Jarmo Wasaman muistopalkinnon voittajaksi, mutta palkinto meni kuitenkin HIFK:n Mikael Granlundille. Joulukuussa 2009 Rynnäs teki kaksivuotisen jatkosopimuksen Ässien kanssa.

#### Pohjois-Amerikan vuodet 2010–2013

Keväällä 2010 SM-liigan runkosarjan päätyttyä kuusi NHL-seuraa (Dallas, Minnesota, Montréal, Philadelphia, Phoenix ja Toronto) tekivät Rynnäkselle tarjouksen. Hän valitsi lopulta joukkueekseen Toronto Maple Leafsin, jonka kanssa Rynnäs teki kaksivuotisen tulokassopimuksen. Seuravalinnan taustalla oli mm. François Allairen maalivahtivalmennus. Hän pelasi ensimmäisen sopimuskautensa 2010–2011 kokonaan farmijoukkue Toronto Marliesissa, AHL:ssä, jossa Rynnäs pelasi tulokaskautensa aikana 30 runkosarjaottelua. Hänet valittiin marraskuussa 2010 AHL:n viikon pelaajaksi viikolla 45. Rynnästä haittasi kauden aikana myös sormimurtuma.

Kaudella 2011–2012 Rynnäs pelasi kolmella eri sarjatasolla. Hän pelasi suurimman osan otteluistaan farmijoukkue Marliesissa, jossa pelejä kertyi 22. Rynnäs haki kauden aikana vauhtia myös ECHL-joukkue Reading Royalsista tammi-helmikuussa 2012. Hän pelasi ensimmäisen NHL-ottelunsa kauden loppupuolella 27. maaliskuuta 2012, jolloin Maple Leafs kohtasi kotiottelussa Carolina Hurricanesin. Hänet nostettiin NHL-kokoonpanoon pikahälytyksellä James Reimerin loukkaantumisen vuoksi, ja hänet vaihdettiin maalille Jonas Gustavssonin tilalle ottelun toisessa erässä Carolinan johtaessa 3–0. Ottelu päättyi samoihin lukemiin. Toisessa NHL-ottelussaan Rynnäs pelasi loukkaantumisten vuoksi aloittavana maalivahtina 29. maaliskuuta 2012 Philadelphia Flyersia vastaan. Ottelu päättyi Maple Leafsin 7–1 -tappioon ja Rynnäksen torjuntaprosentti oli 76,7. Hän kärsi kauden aikana itsekin loukkaantumisista nilkkavamman ja aivotärähdyksen muodoissa.

Toronto solmi Rynnäksen kanssa vuoden jatkosopimuksen heinäkuussa 2012. Kaudella 2012–2013 Rynnäs pelasi 21 ottelua Toronto Marliesissa torjuntaprosentilla 90,8. Helmikuussa 2013 hän pelasi uransa kolmannen NHL-ottelun kun ykkösvahti James Reimer loukkaantui. Rynnäs vaihdettiin maaliin Toronton vierasottelussa Tampa Bay Lightningia vastaan, kun ottelua oli jäljellä 12 minuuttia. Hän piti maalin puhtaana torjuen kuusi kertaa. Rynnäs seurasi vaihtoaitiosta kaksi ottelua, kunnes hänet lähetettiin takaisin AHL:ään. Rynnäksen kauden jätti jälleen hieman repaleiseksi loukkaantumiset, sillä hän kärsi nivusvaivoista ja hänen edelliskauden nilkkavammansa uusiutui.

#### Paluu Suomeen

Rynnäksen sopimus Toronton kanssa päättyi kauteen 2012–2013, eikä hän saanut miltään joukkueelta uutta haluamaansa yksisuuntaista sopimusta. Rynnäs palasi näin ollen Eurooppaan ja siirtyi kaudeksi 2013–2014 kaksivuotisella sopimuksella SM-liigajoukkue Oulun Kärppiin. Hänet valittiin SM-liigan joulukuun 2013 kuukauden pelaajaksi.

#### Paluu Yhdysvaltoihin

Heinäkuussa 2014 Dallas Stars solmi sopimukset vapaiden agenttien ruotsalaisen Anders Lindbäckin (1 vuosi) ja Jussi Rynnäksen (2 vuotta) kanssa. Alkukaudesta II maalivahdin paikka meni Lindbäckille, mutta tämän pelattua omat näytön paikkansa melko kehnosti, Dallas lähetti hänet joulukuussa waiver-listan kautta farmiin ja kutsui Rynnäksen AHL:sta. Ensimmäisellä stintillään ylhäällä Rynnäs pääsi pelaamaan yhden kokonaisen ottelun ja vaihdettiin toisessa kentälle Kari Lehtosen tilalle. Kahden viikon NHL-jakson jälkeen Rynnäs lähetettiin takaisin farmiin ja nosti Lindbäckin tilalle. Helmikuussa Rynnäs sai toisen kerran kutsun ylös, mutta tällä kertaa visiitti kesti vain kolme päivää eikä Rynnäkselle herunut peliaikaa. Sen sijaan Dallas treidasi Lindbäckin yhdessä vuoden 2016 kolmannen kierroksen varausvuoron kanssa Buffalo Sabresille ja sai vaihdossa Jhonas Enrothin.. Loppukauden Rynnäs vietti AHL-joukkueen maalivahtina. Kesäkuussa 2015 Rynnäs ja Dallas Stars purkivat sopimuksen toisesta kaudesta ja Rynnäs oli vapaa siirtymään toiseen seuraan. NHL-seurojen taholta ei ilmennyt mitään kiinnostusta, joten osoitteeksi valikoitui KHL:n huippuseuroihin lukeutuva Ak Bars Kazan.

Kaudeksi 2016–2017 Rynnäs siirtyi kaksivuotisella sopimuksella takaisin Oulun Kärppiin. Rynnäs loukkaantui pitkäkestoisesti syyskaudella 2017, pelattuaan sitä ennen varsin kohtuullisesti ja yli kymmenen peliä eli ylittäen 91% torjuntaprosenttia.

### Maajoukkueura

Rynnäs edusti Suomen A-maajoukkuetta vuoden 2013 Karjala-turnauksessa, jossa hän pelasi yhden ottelun. Rynnäksen A-maajoukkuedebyytti tapahtui turnauksen avausottelussa 7. marraskuuta 2013 Venäjää vastaan. Hän torjui Suomelle 3–4-voiton ja torjui ottelussa 20 kertaa.

Muuta
-----

Kaudella 2009–2010 Ässäpelaajien keskinäisen vedonlyönnin seurauksena kasvatetut viikset aikaansaivat median kiinnostusta Rynnästä kohtaan ja Rynnäksen viiksien "pelastamiseksi" perustettiin Facebook-yhteisö, "Pelastakaa Jussi Rynnäksen viikset" (myöhemmin "R.I.P Jussi Rynnäksen viikset").

Ennen kauden 2010–2011 alkua Rynnäs sai huomiota Kanadan suurimmassa englanninkielisessä sanomalehdessä *The Globe and Mailissa* maskinsa erikoisten kuvien ansiosta.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2004–2005 | Ässät | A-SM | 2 |  |  |  | 51 |  |  | 6.99 | 81,3 | – | – | – | – | – | – | – | – |
| 2005–2006 | Ässät | A-SM | 30 |  |  |  | 1680 |  |  | 3.91 | 89,0 | – | – | – | – | – | – | – | – |
| 2006–2007 | Ässät | A-SM | 23 |  |  |  | 1385 |  |  | 4.20 | 89,1 | – | – | – | – | – | – | – | – |
| 2007–2008 | Ässät | A-SM | 27 |  |  |  | 1573 |  |  | 2.90 | 91,2 | 12 |  |  | 738 |  |  | 2.85 | 91,9 |
| 2008–2009 | FPS | Suomi-sarja | 4 |  |  |  |  |  |  | 2.50 | 92,0 | – | – | – | – | – | – | – | – |
|  | Sport | Mestis | 1 |  |  |  | 60 |  | 0 | 6.00 | 79,3 | – | – | – | – | – | – | – | – |
|  | Kiekko-Vantaa | Mestis | 7 |  |  |  | 391 |  | 0 | 3.99 | 88,7 | 5 |  |  | 270 | 10 | 0 | 2.22 | 94,1 |
| 2009–2010 | Ässät | SM-liiga | 31 | 14 | 13 | 1 | 1658 | 69 | 2 | 2.50 | 92,9 | – | – | – | – | – | – | – | – |
| 2010–2011 | Toronto Marlies | AHL | 30 | 10 | 15 | 3 | 1 660 | 75 | 2 | 2.71 | 91,1 | – | – | – | – | – | – | – | – |
| 2011–2012 | Toronto Maple Leafs | NHL | 2 | 0 | 1 | 0 | 99 | 7 | 0 | 4.24 | 82,5 | – | – | – | – | – | – | – | – |
|  | Toronto Marlies | AHL | 22 | 11 | 9 | 1 | 1 272 | 54 | 3 | 2.55 | 91,0 | – | – | – | – | – | – | – | – |
|  | Reading Royals | ECHL | 14 | 8 | 5 | 1 | 767 | 41 | 1 | 3.21 | 91,4 | – | – | – | – | – | – | – | – |
| 2012–2013 | Toronto Maple Leafs | NHL | 1 | 0 | 1 | 0 | 10 | 0 | 0 | 0.00 | 100,0 | – | – | – | – | – | – | – | – |
|  | Toronto Marlies | AHL | 21 | 10 | 9 | 1 | 1231 | 54 | 3 | 1.51 | 90,8 | – | – | – | – | – | – | – | – |
| 2013–2014 | Kärpät | SM-liiga | 40 | 28 | 5 | 7 | 2382 | 60 | 9 | 1.51 | 93,9 | 3 | 0 | 3 | 163 | 7 | 0 | 2.57 | 88,2 | Kanada-malja |
| 2014–2015 | Dallas Stars | NHL | 2 | 0 | 1 | 0 | 93 | 7 | 0 | 4.57 | 84,1 | – | – | – | – | – | – | – | – |
|  | Texas Stars | AHL | 39 | 22 | 6 | 8 | 2202 | 93 | 4 | 2,53 | 92,0 | 2 | 0 | 2 | 119 | 6 | 0 | 3.02 | 92,2 |
| 2015–2016 | Ak Bars Kazan | KHL | 19 | 7 | 6 | 0 | 1041 | 38 | 3 | 2.19 | 92,1 | – | – | – | – | – | – | – | – |
| 2016–2017 | Kärpät | SM-liiga | 48 | 21 | 16 | 10 | 2801 | 92 | 5 | 1,97 | 92,5 | 2 | 0 | 2 | 127 | 8 | 0 | 3.77 | 84,9 |
| 2017–2018 | Kärpät | SM-liiga | 28 | 13 | 5 | 8 | 1559 | 58 | 3 | 2.23 | 91,4 | 3 | 1 | 2 | 119 | 6 | 0 | 3.04 | 86,1 | Kanada-malja |
| 2018–2019 | Kärpät | SM-liiga | 21 | 16 | 3 | 2 | 1266 | 34 | 4 | 1.62 | 93,0 | – | – | – | – | – | – | – | – |
| 2019–2020 | Krefeld Pinguine | DEL | 26 | 10 | 14 | - | 1494 | 70 | 1 | 2.81 | 92,2 | – | – | – | – | – | – | – | – |
| 2020–2021 | Linköping HC | SHL | 7 | 2 | 4 | - | 334 | 22 | 0 | 3.95 | 85,6 | – | – | – | – | – | – | – | – |
|  | Södertälje SK | Allsvenskan | 12 | 7 | 5 | - | 736 | 29 | 0 | 2.37 | 91,9 | – | – | – | – | – | – | – | – |

Lähteet
-------

1. ↑  Kärpät voitti syysfinaaliin *oulunkarpat.fi*.  28.11.2013. Oulun Kärpät Oy. Viitattu 15.1.2014.
2. ↑  Luikku, Susanna: Jussi Rynnäs: Kaksi metriä itseluottamusta Leijoniin  6.11.2013. Apu. Viitattu 15.1.2014.
3. 1 2 3 4 5 6 7  Jussi Rynnäs *Elite Prospects*. Everysport Media Group AB.  (englanniksi)
4. ↑  Verohallinto
5. ↑  Eurohockey.net
6. ↑  Ässien ryhmä viimeistelyä vaille valmis *Jatkoaika.com*.  8.5.2006. Jatkoaika r.y. Viitattu 15.1.2014.
7. 1 2 3 4 5  Pärnänen, Antti: Ryysyistä rikkauksiin.  *Urheilusanomien kausiopas · SM-liiga 2013-14*, 2013. vsk.
8. ↑  Ässille kolme uutta sopimusta *Jatkoaika.com*.  15.4.2008. Jatkoaika r.y. Viitattu 15.1.2014.
9. ↑  Jussi Rynnäs Sportiin lainalle *Jatkoaika.com*.  2.10.2008. Jatkoaika r.y. Viitattu 15.1.2014.
10. ↑  Maalivahti Jussi Rynnäs Palloseuraan  26.11.2008. Forssan Palloseura.  Arkistoitu 16.1.2014. Viitattu 15.1.2014.
11. ↑  Petr Jaros ja Jussi Rynnäs lohipaitaan *Jatkoaika.com*.  28.12.2008. Jatkoaika r.y. Viitattu 15.1.2014.
12. ↑  Korpinen, Veli-Matti; Eirtovaara, Teemu: Kiekko-Vantaan pelaaja-arviot *Jatkoaika.com*.  20.3.2009. Jatkoaika r.y. Viitattu 15.1.2014.
13. ↑  Ässät jatkoi Pellisen ja Rynnäksen sopimuksia *Jatkoaika.com*.  2.3.2009. Jatkoaika r.y. Viitattu 15.1.2014.
14. ↑  Tilastot – Liiga *liiga.fi*.  19.9.2009. Jääkiekon SM-liiga Oy. Viitattu 15.1.2014.
15. ↑  Tilastot – Liiga *liiga.fi*.  12.12.2009. Jääkiekon SM-liiga Oy. Viitattu 15.1.2014.
16. ↑  Paras tulokas: Granlund, Rynnäs vai Vatanen? *liiga.fi*.  11.5.2010. Jääkiekon SM-liiga Oy. Viitattu 15.1.2014.
17. ↑  Rautakallio, Rynnäs ja Mäkilä jatkavat Ässissä *Jatkoaika.com*.  2.3.2009. Jatkoaika r.y. Viitattu 15.1.2014.
18. ↑  NHL:ään siirtyvä Rynnäs: Torontossa paras maalivahtivalmentaja *yle.fi*.  22.4.2013. Yleisradio Oy. Viitattu 30.10.2013.
19. ↑  Leafs Agree To Terms With Rynnas  23.4.2010. Toronto Maple Leafs. Viitattu 30.10.2013. (englanniksi)
20. ↑  Rynnäs siirtyy Torontoon *Jatkoaika.com*.  21.4.2010. Jatkoaika r.y. Viitattu 28.10.2013.
21. ↑  Jussi Rynnas debytoi NHL:ssä  28.3.2012. Porin Ässät. Viitattu 30.10.2013.
22. ↑  Nyrhinen, Matti: NHL-jäällä uusi suomalaisvahti – pikahälytyksellä maali puhtaaksi! *MTVuutiset.fi*.  28.3.2012. MTV Oy. Viitattu 28.3.2012.
23. 1 2  Leafs Roughed Up By Flyers  29.3.2012. TORONTO:  Toronto Maple Leafs. Viitattu 30.10.2013. (englanniksi)
24. ↑  Flyers ei antanut armoa Rynnäkselle *Jatkoaika.com*.  30.3.2012. Jatkoaika r.y. Viitattu 15.1.2014.
25. ↑  Leafs Sign Frattin, Hamilton & Rynnas  1.7.2012. Toronto Maple Leafs. Viitattu 30.10.2013. (englanniksi)
26. ↑  Rynnäs jatkaa Torontossa *Jatkoaika.com*.  2.7.2012. Jatkoaika r.y. Viitattu 15.1.2014.
27. ↑  Niemeläinen, Jonne: Jussi Rynnäs pääsi tositoimiin NHL:ssä *yle.fi*.  20.2.2013. Yleisradio Oy. Viitattu 10.7.2013.
28. ↑  Kaleva: Jussi Rynnäs Kärppiin *Jatkoaika.com*.  10.7.2013. Jatkoaika r.y. Viitattu 15.1.2014.
29. ↑  Siira, Kimo: Rynnäs on Kärppien uusi ykkösvahti *kaleva.fi*.  10.7.2013. Kaleva Oy. Viitattu 10.7.2013.
30. ↑  Jussi Rynnäs joulukuun pelaaja Liigassa *Jatkoaika.com*.  2.1.2014. Jatkoaika r.y. Viitattu 15.1.2014.
31. ↑  Dallas Stars The Goalies Archive.  Arkistoitu 21.5.2015. Viitattu 20.5.2015.
32. ↑   (Arkistoitu – Internet Archive)
33. ↑  Kärpät julkaisi sopimuksia – Rynnäs palaa maalille *kaleva.fi*. Kaleva Oy. Viitattu 25.4.2016.
34. ↑  Laine, Sami: Leijona-vahti vakuutti debyytissään: "Ei jäänyt hirveästi parannettavaa" *yle.fi*.  7.11.2013. Yleisradio Oy. Viitattu 9.11.2013.
35. ↑  Russia – Finland (Actions) (englanniksi)
36. ↑  Laiho, Harri: Vanhoja poikia viiksekkäitä *satakunnankansa.fi*.  8.1.2010. Satakunnan Kirjateollisuus Oy.  Arkistoitu 17.1.2010. Viitattu 10.1.2010.
37. ↑  Laiho, Harri: Miksi Huhtanen komeilee Rynnäksen maskissa? *www.satakunnankansa.fi*.  29.9.2010. Satakunnan Kirjateollisuus Oy.  Arkistoitu 29.10.2013. Viitattu 1.10.2010.

Aiheesta muualla
----------------

* Jussi Rynnäs The Internet Hockey Databasessa (englanniksi)
* Jussi Rynnäs Eurohockey-sivustolla (englanniksi)
* Jussi Rynnäs Legends of Hockey -sivustolla (englanniksi)
* Jussi Rynnäs *Elite Prospects*. Everysport Media Group AB.  (englanniksi)